Білім күніне арналған жиынның әзірлемесі

1-жүргізуші: Армысыздар, құрметті қонақтар!

2-жүргізуші: Ұлағатты ұстаздар!

1-жүргізуші: Ардақты ата-аналар!

2-жүргізуші: және күміс қоңырау үнін сағына, асыға жеткен оқушылар!

1-жүргізуші: Аралап көрікті жерлерді,
Жаз бойы тынығып демалдық.
Білімге шақырып келді күз,
Мектепке көңілді оралдық.

2- жүргізуші: Бүгін 1-қыркүйек дәстүрлі білім күні мерекесі.Бүгінгідей салтанатты мереке еліміздің түкпір-түкпірінде аталып,1-қыркүйек білім мерекесі тойлануда.Осындай мерекелі күні алтын ұя мектебіміз 2017-2018 оқу жылының дәстүрлі алғашқы қоңырау салтанатты жиынына сап түзеді.

Мектеп деген білім күні, жыр күні
Мектеп деген ғылымның ең үлкені
Мектеп деген тәрбиеші адамға
Мектеп деген даналардың мекені

1-жүргізуші: Өмір бойы мектебімді жыр етем,
Бір өзіңде бақыт, білім, берекем.
Шәкірттерің өрістесін, өрлесін,
Құтты болсын «Білім күнің »- мерекең!
 2-жүргізуші:

Біреулер еншіcін ап өмірден

Түлеп ұшты асып қыр.

Бүлдіршін балғын көңілмен

Алғашқы қадам басып тұр.

Сондықтан да назарды

Солар жаққа бұрайық

Балдырғанды кішкентай

Қарсы алып қол соғайық!

1-жүргізуші:

Тарыдай болып еңгелі тұрған шәкірттерге, алғашқы әріп үйретер ұстазы
Каденов Аскар Жұмашұлы ,2017-2018 оқу жылына алғаш қадам басып отырған шәкірттерімен қарсы алыңыздар!

**(Музыка ырғағымен 1-сынып оқушыларын жетектеп, ұстазы жиын өтіп жатқан алаңға шығып, ортаға 1 мәрте жүріп өтіп, арнайы дайындалған орынға келіп тұрады.)**

2-жүргізуші:

Қуаныш бүгін, мереке,

Шуағын шашып тұр әлем.

Мектепке келген алғашқы

Бүлдіршінге бір сәлем!

1-жүргізуші:

 Бүлдіршіндер ертеңгі ел мамандары,
Құтты болсын алғашқы қадамдары!
 Құтты болсын басталған оқу жылы,
Құтты болсын, болашақ баспалдағы!
Қымбатты 1 сынып оқушылары!

Білім ордасы-мектебімізге қош келдіңіздер! Білім еліне аттаған қадамдарыңыз құтты болсын!

2-жүргізуші:

Мазмұнына өрнегі жарасқан, тәуелсіздіктің қасиетті туы мәңгі желбіресін,-дей отырып, салтанатты жиынымызда мемлекеттік туымызды көтеру құқығы мектебіміздің озық оқушылары: Есмагулова Индира мен Аюбай Әмірге беріледі!

**Мектеп шәкірттері !Тік тұрыңдар!**

**Назар аударыңдар! Салтанатты жиында Қазақстан Республикасының мемлекеттік туы еңгізілсін!**

 **Ән ұран ойнап тұрады.**

2 - жүргізуші:

 Өмірдің бейбіт бағы бұл,

Асудан асып асқарлы

Мінекей биыл тағы бір

Жаңа оқу жылы басталды.

1-жүргізуші:

Дәстүрлі 1 қыркүйек – Білім күніне арналған, 2017-2018 оқу жылының салтанатты сап түзеуін ашық деп жариялаймыз!

 2 - жүргізуші:

Ерекше бүгінгі күн, салтанат сән

Тербетер жүректерді бір әсем ән

Шат - шадыман барша ел, барша халық

Құлпырып тұр гүлдермен айнала, маң.

2-жүргізуші:

Биылғы оқу жылы Республикамыздың айтулы қоғамдық,ұлттық маңызды құжатының жариялануымен тұспа-тұс келіп тұр.Атап айтсақ Елбасымыздың «Болашаққа бағдар:Рухани жаңғыру» жаңа құжаты.Бұл құжатта Елбасымыз Қазақстанымыздың болашақ жастарына былай деп айтып,көрсете білген:

«Табысты болудың ең іргелі, басты факторы білім екенін әркім терең түсінуі керек. Жас­тары­мыз басымдық беретін межелердің қатар­ында білім әрдайым бірінші орында тұруы шарт. Себебі, құндылықтар жүйесінде білімді бәрінен биік қоятын ұлт қана табысқа жетеді» -бұл сіздер мен біздердің қол жеткізер жетістіктеріміздің бастысы.

1-жүргізуші:

Олай болса құрметті ұстаздар мен шәкірттер! Бүгінгі білім күні құтты болып,2017-2018 оқу жылы табыс пен жетістіктер жылы болсын!

2-жүргізуші:

 Еліміз дағдарыс арқылы жаңару мен дамуға қадам басқан күндерек беттерінде ел сыйлаған ағаларымыз бен апаларымыз бүгінгі жиынымыздың қадірлі қонақтары болып отыр.

1-жүргізуші:

Шарықтасын шат көңілдің алабы,
Шат жүрекке ақ тілектер қонады
Дархандай кең біз қонақжай халықпыз
Әрқашанда төрде отырар қонағы

1 Щегиров Аюбай Шегірұлы – педагог қарт ұстаз

 2 Бексултанова Раукен-педагог қарт ұстаз

 3 Курмангожин Газез Айдарханұлы –педагог қарт ұстаз

4 Курмангожина Ботакөз Өмірбайқызы –педагог қарт ұстаз

 5.Маликов Өтежан Мұратұлы – ауыл әкімі

1-жүргізуші:

 Абзал жан, биік тұлға байсалды,
Құшақ жая шәкірттерін қарсы алды.
Бүгінгі салтанатты шақта бір
Құттықтайды мектеп басшысы баршаңды, – дей келе, құттықтау сөз мектеп директоры Рахымжанов Болат Сайлайбекұлына беріледі.

2-жүргізуші

2017-2018 оқу жылына арналған мектеп басшысының бұйрығын таныстыру үшін сөз оқу ісінің меңгерушісі Мухамбетжанов Төлеген Таупықұлына беріледі.

1-жүргізуші:

Ардақты асыл мекен мектебіме,
Аяулы асыл жандар көп келеді.
Құрметпен қонақтарға сөз берейік,
Жақсы сөз жанға ыстық нәр береді.
2-жүргізуші:

Алғашқы қоңырау салтанатында құттықтау сөз бүгінгі жиынымыздың құрметті қонағы беріледі.

1-жүргізуші:

Ерекше күн,бүгін тілек-баталар,

Ән менен жыр бүлдіршінге арналар.
Барлығының жүретұғын ақ жолы

Құт қонақтың тілегінен нұрланар-деп құттықтау сөзін береміз.

Көрейік тек жанарлардың жарқылын,

Тыңдайықшы ағалардың ақылын.

Айтылатын ақ тілек бар қауымға,

Жақсы лебіз – жарым ырыс жарқыны.

Келесі құттықтау сөзі құрметті қонағымыз Қызылсая селолық округінің әкімі Маликов Өтежан Мұратұлына беріледі.

2-жүргізуші:

 Алғаш келген бүлдіршін,
Құтты да болсын қадамың!
Төбеңде бейбіт күн күлсін!
Төмендемесін талабың!
1-жүргізуші:
Ортаға 1-сыныпқа қадам басқан бүлдіршіндер келеді,
Жүрек жарды тақпақтарын сіздерге айтып береді.

 **1-сынып оқушыларының жаттаулары.**

1-жүргізуші:

Таудай болсын талабың!

Құтты босын қадамың!

Деп құттықтап аға-әпкең,

Сыйласың білім бастауын.

1-сыныптың оқушыларына білім атасы атанған алғашқы оқулықтарын табыстауға рұқсат етіңіздер.

(Музыка әуенімен 11-сынып оқушылары сыйлықтарын  1-сыныптарға сыйлайды)

2-жүргізуші:

Жақсы шәкірт азамат аталады,
Халқынан, ата-анадан бата алады.
Ұрпағына айтсын деп ақ тілегін,

Ортаға шақырайық ата-ананы— деп сөз кезегін балапандарын ертіп

келген  құрметті ата-аналарымызға береміз.

1-жүргізуші:

 Біраз жылын мектепте өткізген,
Ұстаздар – ізгі пәк жандар.
Қуана шәкірт қабылдап,
Білімнің көшін жалғаңдар.

1-сыныпты қабылдап отырған мектебіміздің озық ұстаздарының бірі, Кадкнов Аскар Жұмашұлына сөз кезегі беріледі.

 2-жүргізуші

  Қағылмақ , міне, әуенге бөлеп,

Қағылмақ алғаш қоңырау,

Нұр толқып жүзің, гүл толып құшақ,

Шаттыққа толсын омырау.

 1-жүргізуші:

Жаңа оқу жылы құт болып,

Ізгілік оты жағылсын.

Бөбек пен түлек жұп болып,

Алғашқы қоңырау қағылсын.

2017-2018 оқу жылының алғашқы қоңырауын соғу рәсімі 11-сыныптың оқушысы мен 1-сыныптың оқушысы беріледі.

/Қоңырау соғылып жатқан сәтте…/
2-жүргізуші:

 Қызыл гүл жайнады төрімде,
Қызықты күнім де, кешім де.
Алғашқы қоңырау дауысы,
Қалады мәңгілік есімде.

1-жүргізуші:

Соғылсын қоңырау, соғылсын,
Сыңғырла мәңгілік сыңғырла.
Толқыған жүректер тоғысын
Толтырып бір арна, бір жырға.
Шаттықтың үніндей мәңгілік
Соғылсын қоңырау, соғылсын,
Қуаныш әніндей жаңғырып
Жүректер ақ нұрға соғылсын.

2-жүргізуші:

Бүлдіршіндер, сендерге артар міндет көп,

Көтеріңдер мектептің атын құрметтеп.

Білімнің көзін аша білсең тереңнен,

Жетелейді армандарға бұл мектеп

1-жүргізуші:

Айналайын, дарын бол,

Жақсы оқып, ер жетіп.

Оқу оқып, ғалым бол,

Жанған оттай жалын бол!

Әділ шешер әр істі

Ақылың асқан дана бол.

Шыбықтай өсіп шынар бол,

Білім жолын қуар бол!-деп тарыдай болып алтын ұя мектебімізге енгелі тұрған 1-сынып окушыларын білім нәрімен сусындатар ұстазы Каденов Аскар Жұмашұлы бастап,бүгінгі салтаннатты жиынымыздың қадірлі қонақтары қостап бірінші болып мектебімізге кіруге шақырамыз.

(Қонақтар бастап,1-сынып жетекшісімен сыныпқа кіреді.) музыка ойнайды.

1-жүргізуші:

Осымен Білім күніне арналған салтанатты жиынды жабық

 деп жариялаймыз!

2-жүргізуші:

Келесі кездескенше аман сау болыңыздар!

Хабарландыру: Құрметті оқушылар және ата- аналар,

баршаңызды Білім күніне арналған тәрбие сағатымызға шақырамыз.

 «Бекітемін:»

Мектеп директоры: Рахымжанов Б.

**А.Ә.Д. кабинетінің 2017-2018 оқу жылына арналған жұмыс жоспары**

|  |  |  |
| --- | --- | --- |
| № | Іс шаралар |  Мерзімі |
| 1 | Бөлімше мен взвод командирлерімен инструкциялық оқулары | Қыркүиек |
| 2 | Жоғары әскери оқу орындарына түсетін оқушылармен жұмыс | Жыл бойы |
| 3 | АӘД сабағынан қалған оқушылармен жұмыс | жұма |
| 4 | Әскер алды әскер қатарына шақырылатын жастармен дайындық жұмыс | Жыл бойында |
| 5 | Оқыту материалдық іс-қағаздардың жаңарту жұмыстары | Жыл бойында |
| 6 | Кабинет жоспарының орындалуын қадағалау | Жыл бойында |

Б.Ә.Д. пәнінің мұғалімі: Құрмангожин Ғ.А.

 «Бекітемін:»

Мектеп директоры: Рахымжанов Б.

Қызылсая орта мектеп- кешені денешынықтыру методикалық кеңесінің жоспары

|  |  |  |  |  |
| --- | --- | --- | --- | --- |
| № | мерзімі | тақырыбы | уақыты | Жауапты |
| 1 | 2016-2017 |  2016-2017 оқу жылының қорытындысы. Жаңа оқу жылына қойылатын мақсаттар | 10.00. | Құрмангожин Ғ.А. |
| 2 | 20.05.17. | І тоқсанда өткізілген іс-шаралар жөнінде жоспарға сәйкес ашық сабаққа қатысу. 7-сынып  | 17.00. | А.Дюсенбайулы |
| 3 | 28.12.17. | Денешынықтыру сабақтарындағы техника қауіпсіздігі . Жоспар жөнінде ашық сабаққа қатысу 4 сынып | 12.00. | А.Дюсенбайулы |
| 4 | 2017 ж | «Ал қанекей жігіттер» |  | Құрмангожин Ғ.А. |
| 5 | 2016-2017ж | Салтанатты сапқа жүру дайындығы |  | Құрмангожин Ғ.А. |

Б.Ә.Д. пәнінің мұғалімі: Құрмангожин Ғ.А.

 «Бекітемін:»

Мектеп директоры: Рахымжанов Б.

Өзіндік жоспар Б.Ә.Д. пәнінің мұғалімінің 2017-2018 оқу жылына

|  |  |  |  |
| --- | --- | --- | --- |
| № | Іс шаралар | мерзімі | Өткізген жайлы |
| 1 | БӘД бастаған бұйрығын дайындау жоспар бойынша БӘД сабақтарын өткізу | 20.08 |  |
| 2 | Взвод командирын тағайындау | 10.09. |  |
| 3 | Методикалық қалалық семинарға қатысу |  |  |
| 4 | «Жас қыран» тобының жоспарын құру | 10.09 |  |
| 5 |  5-күндік сабақтың жоспарын құру | сәуір |  |
| 6 | БӘД курсын аяқталуына байланысты мерекеге дайындық бұйрықтары | Сәуір |  |
| 7 | БӘД курсының аяқталуына бұйрық шығару | Мамыр |  |
| 8 | БӘД пәні және материалдық базасына көмек жұмыстары | мамыр |  |

Б.Ә.Д. пәнінің мұғалімі: Құрмангожин Ғ.А.